Thorbjørn Harr

Thorbjørn Harr (født Torbjørn Harr; 1974) er en norsk skuespiller som har gjort seg bemerket både på scene, film og TV. Han har hatt et lengre ansettelses­forhold ved Nationaltheatret.

 Biografi 
Harr er født og oppvokst i Oslo. På slutten av 1980-årene ble han oppdaget i skolegården av NRK-folk som var ute etter skuespillere til diverse ungdoms­serier. I ung alder medvirket han i ungdoms­programmer som Blikkbåx, U, novelle­film­serien Frida og i komiserien Tre på toppen. Han hadde sin første profesjonelle TV-rolle i dramaserien Lekestue (2002) og har senere gjort seg bemerket i serier som Gutta Boys (2006) og Kielergata (2018). Han har også medvirket i flere hørespill på NRK Radio.

Han hadde sin profesjonelle filmdebut i Mot Moskva (2003) og har videre gjort seg bemerket i filmer som Venner for livet (2005), Mars & Venus (2007), Inn i mørket (2012), Birkebeinerne (2016), Tunnelen (2019), Barn (2019) og Tre nøtter til Askepott (2021). Han har også tilsatt norsk stemme på flere utenlandske animasjonsfilmer.

Harr begynte på Nationaltheatret like etter at han var ferdig med Teaterhøgskolen i 2000. Der har han vært å se som Håkon Håkonssøn i Kongs-Emnerne av Ibsen og som den unge Speer i forestillingen ved samme navn. Han har videre gjort seg bemerket som Figaro i Figaros bryllup og Erhart i John Gabriel Borkman. Han har også vært med i flere av Jo Strømgrens produksjoner, blant annet den Hedda-belønnede oppsetningen There. I 2015 dramatiserte, produserte og spilte han i Kafka med spesialskrevet musikk av Röyksopp. Forestillingen hadde premiere under Festspillene i Bergen og spilte for fulle hus på Nationaltheatrets hovedscene.

Han har blitt tildelt flere priser: Per Aabels ærespris (2005), Kritikerprisen (2010), Radioteatrets Blå fugl (2011), Heddaprisen (2012) og Amandaprisen 2020 i klassen mannlig birolle for filmen Barn.

 Musikk 
Sammen med Aslak Hartberg utgjør han duoen Harr & Hartberg, som spiller jazz inspirert av New Yorks jazzscene. Harr er gruppas vokalist. 

I 2014 ga de ut plata Døden er dårlig gjort, med tekster skrevet av Lars Saabye Christensen. I 2018 kom oppfølgeren Samtaler på kanten og i 2020 Scar, begge etter samme lest som førsteplata. 

Duoen opptrer jevnlig på jazzklubber og festivaler, med seg på scenen har de da gjerne Trygve Seim (saksofon), Sjur Miljeteig (trompet) og Jørn Øien (piano/klaver), samt på trommer Andreas Bye, Håkon Mjåset Johansen eller Per Oddvar Johansen. 

 Filmografi 
 Filmer 
 2024 Sex
 2022 Folk og røvere i Kardemomme by – Kasper
 2022 Gulltransporten – Oscar Torp
 2022 Titina – Italo Balbo
 2022 Full dekning – Tor Anders
 2021 Tre nøtter til Askepott – Kongen
 2020 Kadaver – Mathias
 2019 Togo – Charlie Olsen
 2019 Barn – Per Erik Lundemo
 2019 Tunnelen –  Svein
 2019 Frost 2 –  Kristoffer (norsk stemme)
 2019 Snekker Andersen og Julenissen og den vesle bygda som glømte at det var jul – (fortellestemme)
 2019 Askeladden – i Soria Moria slott – Askeladdens far
 2019 Ut og stjæle hester
 2018 Bel Canto – Christopf
 2018 22 July – Sveinn Are Hanssen
 2018 Stockholm – Christopher Lind
 2017 Askeladden - I Dovregubbens hall – Askeladdens far
 2016 Birkebeinerne – Inge
 2014 Karsten og Petras vidunderlige jul – Løveungen (stemme)
 2012 Inn i mørket – Jan 
 2013 Frost – Kristoffer (norsk stemme)
 2013 Karsten og Petra blir bestevenner – Løveungen (stemme)
 2010 Olsenbanden jr. Mestertyvens skatt – Gamlehjemsbestyrer
 2008 De gales hus – Stetson
 2007 Mars & Venus – Mathias
 2006 Reprise – Mathis Wergeland
 2006 Overlap  
 2005 Thomas Hylland Eriksen og historien om origamijenta – Anders
 2005 Venner for livet – Roger
 2003 Mot Moskva
 1991 Frida - med hjertet i hånden (TV-film som også gikk på kino)

 TV 
 2024 Makta – Kåre Willoch
 2023 Etterglød – Arild (7 episoder)
 2022: Gutta på skauen – Steinar (1 episode)
 2020 Vikingane – Jarl Bjørn (6 episoder)
 2018 Kielergata – Jonas Schulman (hovedrolle, 10 episoder)
 2015 Younger – Anton Bjornberg (5 episoder)
 2013–2022 Helt perfekt – som seg selv (2 episoder)
 2013-2014: Vikings – Jarl Borg (9 episoder)
 2008.2010 Hvaler – Bjørn Kvisgård (8 episoder)
 2006 Gutta Boys – Kim (6 episoder)
 2002 Lekestue – Kjell (8 episoder)
 2001 Fox Grønland – Thomas Heistad (episoden «Narkoppgjør»)
 1997 Tre på toppen – Tobias (19 episoder)
 1995 Lille Lørdag#Min drømmeserie – Bærumsoss (1 episode)

 Diskografi 

 2020: Harr & Hartberg – Scar (NXN Recordings)
 2018: Harr & Hartberg – Samtaler på kanten (Feber Records)
 2014: Harr & Hartberg – Døden er dårlig gjort (Feber Records)

 Priser og nominasjoner 
 Pris  Kategori  For verk  Resultat Amandaprisen 2004  Beste mannlige skuespiller  Mot Moskva  } Per Aabels ærespris 2005  Per Aabels ærespris    Kritikerprisen 2009/2010  Teaterkritikerprisen    Blå fugl 2011  Blå fugl    Heddaprisen 2012  Særlig kunstnerisk innsats (sammen med Mariann Hole og Jan Gunnar Røise  Komilab nr. 6: Jåtåkdag Komilab-prosjektet   Beste mannlige skuespiller  De foreldreløse   Gullruten 2019  Beste skuespiller  Kielergata   Amandaprisen 2020  Beste mannlige hovedrolle  Barn   Amandaprisen 2022  Beste mannlige skuespiller  Full dekning   Gullruten 2023  Beste skuespiller  Etterglød   Gullruten 2024  Beste skuespiller birolle drama  Makta   Amandaprisen 2024  Beste skuespiller i en hovedrolle  Sex   Haugesund Walk of Fame 2025  Amanda-sten    

 Referanser 

 Eksterne lenker 

 Thorbjørn Harr hos Filmweb
 Roller på Nationaltheatret

Kategori:Personer fra Oslo
Kategori:Norske skuespillere
Kategori:Skuespillere ved Nationaltheatret
Kategori:Vinnere av Heddaprisen
Kategori:Amanda for beste mannlige birolle‎